
[bookmark: _Hlk51243793]Na osnovu  člana 29. Zakona o Kantonalnom tužilaštvu Sarajevo, („Sl. novine Kantona Sarajevo“ br; 20/02, 22/02 i 30/08); Zakona o državnoj službi u Federaciji Bosne i Hercegovine, („Sl. novine F BiH“, br; 29/03, 23/04, 39/04, 54/04,68/05 i 8/06); člana 71. i člana 74. stav 5. Zakona o državnoj službi u Kantonu Sarajevu („Sl. novine Kantona Sarajevo“, br. 31/16 i 45/19), člana 73. Zakona o namještenicima u organima državne službe u Federaciji Bosne i Hercegovine, („Sl. novine F BiH“, broj 49/05); Uredbe o poslovima osnovne djelatnosti organa državne službe koju obavljaju državni službenici, uvjetima za vršenje tih poslova i ostvarivanju određenih prava iz radnih odnosa („Sl. novine F BiH“, br. 35/04, 3/06); Uredbe o dopunskim poslovima osnovne djelatnosti i poslovima pomoćne djelatnosti i kategorijama radnih mjesta, namještenika u organima državne službe u Federaciji Bosne i Hercegovine („Sl. novine F BiH“, broj: 69/05); Zakona o organizaciji organa uprave u Federaciji Bosne i Hercegovine („Sl.novine F BIH“, broj: 35/05), član 34. Uredbe o poslovima osnovne djelatnosti iz nadležnosti organa državne službe u Kantonu Sarajevo koje obavljaju državni službenici, uslovima za vršenje tih poslova i ostvarenju određenih prava iz radnog odnosa („Sl. novine Kantona Sarajevo“ br. 31/16 i 10/17),  Zakona o slobodi pristupa informacijama u FBIH („Sl.novine F BiH“ br. 32/01 i 48/11), Uputstva za provođenje Zakona o slobodi pristupa informacija u Federaciji Bosne i Hecegovine („Sl. novine F BiH“, broj: 57/01), Kriterija za određivanje potrebnog broja uposlenika u Tužilaštvima, VSTV-a, br. 06-09-1784/2012 od 08.05.2012. godine, Pravilnika o unutrašnjoj organizaciji Kantonalnog tužilaštva Kantona Sarajevo A-20/16 i Izmjena i dopuna Pravilnika o unutrašnjoj organizaciji Kantonalnog tužilaštva Kantona Sarajevo A-35/19;  donosim;
 


  IZMJENE I DOPUNE
PRAVILNIKA
O UNUTRAŠNJOJ ORGANIZACIJI KANTONALNOG TUŽILAŠTVA KANTONA SARAJEVO
· Radni materijal za VSTV BIH sa obrazloženjem - 

Član I

[bookmark: _Hlk50645705]Član 51. Pravilnika o unutrašnjoj organizaciji Kantonalnog tužilaštva Kantona Sarajevo A-20/16 i Izmjena i dopuna Pravilnika o unutrašnjoj organizaciji Kantonalnog tužilaštva Kantona Sarajevo A-35/19; mijenja se i sada glasi:

ŠEF ODJELA ZA REGISTAR, ARHIVU, PRIJEM I OTPREMU POŠTE  - ŠEF PISARNE 

Šef Odjela za registar, arhivu, prijem i otpremu pošte obavlja sljedeće poslove i zadatke:

· Rukovodi radom odjela  i organizuje poslove i zadatke iz nadležnosti Odjela ,
· Koordinira i kontroliše poslove i zadatke u oblasti Odjela u skladu sa Zakonom, podzakonskim aktima i drugim unutrašnjim propisima; 
· Neposredno organizuje i odgovara za rad u pisarnici u skladu sa internim aktima i  drugim odgovarajućim propisima, koji se odnose na kancelarijsko poslovanje i arhiviranje, 
· Raspoređuje poslove na državne službenike i namještenike i daje bliže upute o načinu vršenja tih poslova,
· Vrši kontrolu pismena i spisa koji se primaju u Tužilaštvo i otpremaju iz Tužilaštva,     
· Kontroliše izvršavanja svih poslova i zadataka iz nadležnosti organizacione jedinice u cilju njihovog blagovremenog, kvalitetnog  i zakonitog  obavljanja,
· Redovno kontroliše rad na poslovima prijema i otpreme pošte,
· Nadzire upotrebu pečata,
· Unosi sve vrste dokumenata  pristigle za uneseni predmet u TCMS, 
· Koordinira radom tužilačke pisarnice,
· Prikupljanje, sređivanje i obrada podatke za tužilačku upravu i Glavnog tužioca,
· Vrši prijem i raspored, te nadzire otpremu pošte i vođenje odgovarajućih upisnika i knjiga, odnosno registara,
· Sačinjava raspored dežura,
· Učestvuje u pripremi i izradi analitičkih, informativnih i drugih materijala u okviru propisane metodologije (tipskih mjesečnih, tromjesečnih, polugodišnjih, godišnjih i drugih izvještaja o radu tužilaštva),
· Izrađuje potrebne izvještaje o radu zaposlenih u tužilačkoj pisarnici,
· Vrši prikupljanje, sređivanje, evidentiranje, kontrolu, mjerenje i obradu podataka prema metodološkom i drugim uputstvima, te obrađuje potrebne statističke izvještaje o kretanju tužilačkih predmeta (mjesečne, periodične i godišnje), te vrši analize i dostavlja informacije Glavnom tužiocu i Sekretaru,
· Odlaže spise u priručnu arhivu i stara se o tim spisima, 
· Vrši nadzor na poslovima arhiviranja u tužilaštvu, 
· Organizira poslove na selekciji arhivske gradje, o izdvajanju i izlučivanju bezvrijednog registraturnog materijala iz arhive tužilaštva, u skladu sa arhivskim propisima,
· Brine se o blagovremenom obezbjeđenju odgovarajućih obrazaca, registara, knjiga, kancelarijskog materijala za potrebe pisarnice, putem uposlenika u čiji djelokrug spada nabavka materijala,
· Priprema spise za pretres i posebno vodi evidenciju pritvorskih predmeta i predmeta u pogledu krivičnih djela protiv čovječnosti i međunarodnog prava kao i obavlja ostale srodne poslove po nalogu Glavnog kantonalnog tužioca i Sekretara.
· Svakodnevno kontroliše zavođenje predmeta u dostavnu knjigu, dostavljanje tužiocima, primanje predmeta od tužioca i davanje spisa na razvođenje kroz upisnik,    
· Kao korisnik Sistema TCMS-a, obavezan je da postupa prema pravilima propisanim u Pravilniku TCMS,
· Pruža usmena obavještenja strankama o kretanju predmeta kao i upućuje stranke tužiocu koji radi na predmetu u skladu sa Zakonom i Pravilnikom o unutrašnjem poslovanju,
· Redovno usmeno ili pismeno upoznaje rukovodioca osnovne organizacione jedinice u čijem sastavu se nalazi unutrašnja organizaciona jedinica o stanju vršenja poslova i svoje nadležnosti, problemima koji postoje u vršenju tih poslova i predlaže mjere za njihovo rješavanje, 
· Postupa po nalozima rukovodioca osnovne organizacione jedinice i vrši najsloženije poslove iz nadležnosti jedinice kojom rukovodi u smislu Zakona o državnoj službi,
· Dozvoljava uvid ili kopiranje spisa strankama ili građanima na osnovu pravosnažnog rješenja donesenog na osnovu Zakona o slobodi pristupa informacijama ili po nalogu rukovodilaca,  
· Obavlja i druge poslove po nalogu Glavnog kantonalnog tužioca i Sekretara tužilaštva. 

Uslovi za obavljanje poslova:

-  VSS, VII stepen, Pravni fakultet ili visoko obrazovanje stečeno po Bolonjskom 	sistemu studiranja sa najmanje 240 ECTS bodova
· 4 ( četiri ) godine radnog staža
· Položen stručni ispit
· Poznavanje rada na računaru

Vrsta djelatnosti: Poslovi osnovne djelatnosti
Grupa poslova: Studijsko – analitički i informaciono – dokumentacioni poslovi
Složenost poslova: Najsloženiji  
Status izvršioca: Državni službenik
Pozicija radnog mjesta: Šef unutrašnje organizacione jedinice
Broj izvršitelja: 1 (jedan)

Obrazloženje 


Zbog organizacije posla, odnosno broj uposlenih radne jedinice, istoj je u smislu člana 34. Uredbe o poslovima osnovne djelatnosti iz nadležnosti organa državne službe u Kantonu Sarajevo koje obavljaju državni službenici, uslovima za vršenje tih poslova i ostvarenju određenih prava iz radnog odnosa („Sl. novine Kantona Sarajevo“ br. 31/16 i 10/17), obaveza propisa Šefa unutrašnje organizacione jedinice zbog rukovođenja, koordinacije i kontrole poslova i zadataka u oblasti Odjela. Praktično, radi se o kako u Pravilniku i stoji, izmjeni prethodno propisanog radnog mjesta. 

Član II

[bookmark: _Hlk50645467]Član 51. st. 2. Pravilnika o unutrašnjoj organizaciji Kantonalnog tužilaštva Kantona Sarajevo A-20/16 i Izmjena i dopuna Pravilnika o unutrašnjoj organizaciji Kantonalnog tužilaštva Kantona Sarajevo A-35/19; mijenja se u dijelu Uslovi za obavljanje poslova alinea 1 i sada glasi.

· VSS, VII stepen, Pravni fakultet ili visoko obrazovanje stečeno po Bolonjskom sistemu studiranja sa najmanje 240 ECTS bodova

Obrazloženje 

Zbog pozitivnih zakonskih propisa bilo je nužno prilagoditi postojeće radno mjesto, odnosno dopuniti sa ECTS bodovima, zbog Bolonjskog sistema studiranja. 


Član III

U članu 51. Pravilnika o unutrašnjoj organizaciji Kantonalnog tužilaštva Kantona Sarajevo A-20/16 i Izmjena i dopuna Pravilnika o unutrašnjoj organizaciji Kantonalnog tužilaštva Kantona Sarajevo A-35/19, dodaje se tačka 9. koja glasi.


9.  Viši referent - domar- kurir 

Viši referent domar  kurir obavlja sljedeće poslove i zadatke:
· stara se i odgovoran je za blagovremeno i kvalitetno funkcionisanje svih instalacija u zgradi tužilaštva,
· izrađuje premjer i proračun, vrši nadzor i koordinira rad nad rekontrukciojom, adaptacijom i opravkom unutrašnjeg i vanjskog prostora zgrade tužilaštva,
· vrši trebovanje, kontrolu utroška i kvalitet nabavljenog materijala i kvalitet izvršenih radova i kontroliše račune po količinama i cijenama,
· zadužuje se s alatom i stara se o blagovremenoj nabavci repromaterijala i alata,
· predlaže program i plan investicionog i tekućeg održavanja zgrade tužilaštva,
· vrši raspored, nadzor i kontrolu izvršitelja poslova vezanih za spremanje i uređenje prostorija tužilaštva,
· vrši kontrolu i odgovoran je za ispravnost uređaja u mokrim čvorovima, mehanizmima za zatvaranje prozora i vrata u zgradi tužilaštva i bez odlaganja poduzima mjere za otklanjanje uočenih nedostataka,
· organizira i koordinira rad izvršitelja u toku preseljenja ili većih akcija čišćenja prostorija tužilaštva,
· odgovoran je za isticanje zastava i drugih obilježja značajnih za državu BiH,
· obavlja i druge poslove po nalogu sekretara tužilaštva, 

Uslovi za obavljanje poslova:
· SSS, IV ili III stepen stručne spreme
· najmanje 10 mjeseci radnog staža
Vrsta djelatnosti: dopunski poslovi osnovne djelatnosti,
Grupa poslova: operativno- tehničkih 
Složenost poslova:djelimično složeni
Status izvršioca: namještenik
Pozicija radnog mjesta: viši referent
      Broj izvršilaca: 1(jedan) 
[bookmark: _Hlk51244218]
Obrazloženje 

Po prethodnom prijedlogu, a zbog realne potrebe, starost zgrade, stalni kvarovi, nužnost funkcionisanja instalacija, opreme,  stalnog inventara, otklanjanja kvarova i nedostataka, te obaveze prema drugim propisima, bilo je nužno propisati ovo radno mjesto. 


Član IV

Član 50. tačka 2. u dijelu „broj izvršitelja“ mijenja se i sada glasi:

Broj izvršitelja: 65 (šezdesetipet)

Obrazloženje

Zbog obaveze prema Smjernicama VSTV-a BIH u kontekstu broja uposlenih u odnosu na broj nosilaca tužilačke funkcije, a zbog člana III ovih Izmjena, bilo je nužno smanjiti za jedno radno mjesto član 50. tačka 2. važećeg Pravilnika. 

Sarajevo, 14.08.2020. godine 

GLAVNA KANTONALNA TUŽITELJICA  

                                                                                Sabina Sarajlija
